**Datum: 03.07.2024. SAOPŠTENJE ZA MEDIJE**

**m:tel vam želi dobrodošlicu i na ovogodišnji Banja Luka Fest**

*Mjesto dobrih susreta*

Po mnogo čemu poseban godišnji događaj, spektakl koji će i ove godine tvrđavu Kastel u Banjaluci obojiti najljepšim muzičkim bojama, počinje sutra 4. jula 2024. godine.

m:tel je ponosni sponzor i ove manifestacije u gradu na Vrbasu, a u naredna tri dana, tokom trajanja Festa, očekuju nas koncerti svjetski poznatog čeliste Hausera, rok velikana „Bijelog dugmeta“ i „Simfonije u dvoje“ – duo u sastavu Jelena Tomašević i Ivan Bosiljčić.

Da se ova muzička manifestacija izdvaja od drugih po svom kvalitetu i izvođačima svjetskog glasa, te da je banjalučka publika željno iščekuje svake godine, dokaz su rasprodate karte za neke koncerte i mjesec dana prije početka.

Za ovo izdanje Banja Luka Festa, organizatori najavljuju rekordnu posjećenost, a kompanija m:tel vam i ove godine želi dobrodošlicu na Fest i uživanje u čarobnoj atmosferi tvrđave Kastel.

Ključne riječi: mtel, Banja Luka Fest
Izvor fotografije: m:tel PR/Banja Luka Fest